Here is a page extracted from Wikipedia that may contain CSS, HTML, and a lot of unformatted text.

Title: الديبة
Content: الديبة (17 نوفمبر 1927 - 30 ديسمبر 2016) لعيب كورة قدم مصرى و حكم دولى ، اسمه الحقيقى (محمد دياب العطار) .

نشأته 
اتولد الديبة يوم 17 نوفمبر 1927 فى الاسكندريه ، وبدأ مسيرته الكروية فى نادى الاتحاد السكندرى سنة 1944 و خد لقب هداف اول موسم لالدورى المصرى الممتاز سنة 1949/1948 برصيد 15 جون .

انضم الديبة لفريق مصر لكورة القدم ولعب معاه فى اوليمبياد صيف 1948 و اوليمبياد صيف 1952 . وكان عضو فى فريق مصر لكورة القدم اللى كان كسب بأول نسخة من كاس الامم الافريقيه سنة 1957 اللى اتلعبت فى السودان ، وحقق الديبة فيها انجاز تاريخى لما كسب هو بلقب هداف البطولة برصيد 5 اجوان كأول لاعب فى تاريخ البطولة يحقق اللقب ده ، وكمان كان هو اول لاعب فى تاريخ البطولة يحرز 4 اجوان فى ماتش واحد (سوبر هاتريك) فى الماتش اللى كان بين المنتخبين المصرى والاثيوبى واللى انتهى بنتيجة 0/4 لصالح المنتخب المصرى .

اعتزل الديبة لعب كورة القدم سنة 1958 .

مشواره التحكيمى 
بدأ الديبة مشواره التحكيمى بعد اعتزاله لعب كورة القدم ، وكان اشترك فى تحكيم مباريات كاس الخليج 1972 .

تكريمه 
فى سنة 2007 ومع احتفال الاتحاد الافريقى لكورة القدم بمرور خمسين سنة على تأسيسه (اليوبيل الدهبى) ، تم اختيار الديبة ضمن اعظم 200 لعيب كورة قدم فى تاريخ افريقيا.

وفاته 
فى يوم 30 ديسمبر 2016 مات الديبة نتيجة ازمة قلبية .

مصادر

لينكات برانيه 
 

لعيبة هجوم لكوره قدم
لعيبة كورة قدم مصريين
لعيبة الاتحاد السكندرى
لعيبة الدورى المصرى الممتاز
لعيبه كوره قدم مصريين اولمبيين
لاعبين فريق مصر لكوره قدم
لعيبة كورة قدم فى اوليمبياد صيف 1948
لعيبة كورة قدم فى اوليمبياد صيف 1952
لعيبة كاس امم افريقيا 1957
لعيبة فازوا بكاس امم افريقيا
حكام كورة قدم مصريين
اسكندرانيه
وفيات فى اسكندريه